倫敦打吡!阿仙奴開火大戰車路士
2024年04月23日 18:30
東網電視
更多新聞短片
英超阿仙奴主場對車路士。
英超衝刺再開快車,阿仙奴周三(24日)凌晨將會喺主場迎戰車路士。呢場「倫敦打吡」睇頭十足,阿仙奴要爭冠軍1分都不能少,今仗會當決賽咁踢;車路士成績雖然差,但勝在球員質素高,「風流波」大踢進攻足球有料到,今仗似係鬥攻格局,一於捧3.5球入球大!(Now 621及611周三凌晨3時直播)
阿仙奴喺歐聯8強出局後,集中火力專注英超爭霸,上場聯賽作客2比0贏狼隊,打破3場不勝走勢,對提升士氣有一定幫助。「兵工廠」依家憑得失球壓住利物浦坐「1哥」位,雖然形勢唔及曼城,但如果今仗贏埋就會領先曼城4分(踢多2場),可以向「藍月亮」施無形壓力。
阿仙奴入球能力極強,今季英超有6個球員入球貢獻(入波+助攻)達到10球或以上,包括布卡約沙卡(22球)、馬田奧迪加特(14球)、夏維斯(14球)、加比爾馬天尼利(12球),迪格蘭賴斯(11球)同李安度杜沙特(10球),6大攻擊手今仗悉數可以候命,火力有保證。
另邊廂,車路士只排聯賽第9位,冇包袱之下近期大踢進攻足球,成績反而有明顯起色,球隊火力全開,「藍戰士」對上6場聯賽總入球全開4球或以上。今場倫敦打吡勢成對攻大戰,3.5球入球大要捧場。
更多賠率: